pvm 12.4.2005	dnro 172/040/05

Oikeusministeriölle

Väestörekisterikeskus
Befolkningsregistercentralen
04.
a	i	O

viite Lausuntopyyntönne 2.2.2005, OM 4/41/2004; OM016:0012004
LAUSUNTO:
Ehdotukset kiinteistöjen omistajatietojen ajantasaisuutta parantaviksi säädöksiksi

Vastauksena viitekohdassa mainittuun oikeusministeriön lausuntopyyntöön, joka koskee sähköistä kiinteistönvaihdantaa selvittävän toimikunnan I osa-mietintöä, Väestörekisterikeskus toteaa seuraavan.
Kuolinpesän yhteystiedot
Toimikunnan mietinnössä esitetään, että väestötietojärjestelmään siirrettäisiin verohallinnon rekistereistä tietoja kuolinpesien yhteyshenkilöistä. Väestötietojärjestelmästä näitä tietoja voitaisiin luovuttaa osana väestötietojärjestelmän tietopalvelua muun muassa lainhuuto- ja kiinnitysrekisteriin.

Väestörekisterikeskus pitää toimikunnan esitystä kuolinpesän yhteyshenkilöiden siirtämiseksi verohallinnon rekistereistä väestötietojärjestelmään kannatettavana. Viraston yhteiskunnallisen tietohuollon tehtävän tarkoituksenmukaisen hoidon kannalta tärkeää on, kuten toimikunta on esittänyt, että näitä tietoja koskevaa tietojen luovuttamista ei erityissäädöksellä rajata koskemaan vain tiettyjä luovutuksensaajia tai käyttötarkoituksia. Kuolinpesän yhteyshenkilön tietoja tulisi siis voida luovuttaa väestötietojärjestelmän tietopalveluissa viranomais- ja muille toimijoille niihin käyttötarkoituksiin jotka täyttävät väestötietolaissa säädetyt tietojen luovuttamisen edellytykset.

Kuten toimikunta on esittänyt, tekniseltä ja toiminnalliselta kannalta tarkoituksenmukaisin tapa rekisteröidä kuolinpesän yhteyshenkilön tieto väestötietojärjestelmään on tehdä yhteyshenkilöä koskeva merkintä viittauksena vainajan tietoihin. Tällöin kuolinpesän yhteyshenkilöä koskeva tietopalvelu olisi osa vainajaa koskevaa tietopalvelua siten kuin Väestörekisterikeskus ja maistraatit tapauskohtaisesti päättäisivät, eikä sitä olisi rajattu pelkästään niihin tapauksiin, joissa vainaja on väestötietojärjestelmässä kiinteistön tai rakennuksen omistajan roolissa.
1

Selvitettäessä kuolinpesän yhteystietojen rekisteröintiä väestötietojärjestelmään yhteistyössä Verohallituksen kanssa ongelmaksi on todettu se, että kuolinpesän yhteyshenkilöt tai -tahot on rekisteröity verottajan tietojärjestelmään useimmissa tapauksissa ilman henkilö- tai Y-tunnusta.

Henkilö- tai Y-tunnuksella yksilöityjen yhteyshenkilöiden tai –tahojen nimi- ja osoitetietojen ylläpito olisi väestötietojärjestelmässä automaattista, kun esim. henkilötunnuksellisten kuolinpesän yhteyshenkilöiden osoitetiedot päivittyisivät heidän tekemiltään muuttoilmoituksilta. Henkilötunnuksella yksilöityjen yhteyshenkilöiden osalta olisi myös mandollista tietopalvelussa huomioida ao. henkilöiden väestötietojärjestelmään tekemät tietojenluovutuskiellot. Kuolinpesän yhteyshenkilöä koskevassa tietopalvelussa tulisivat tapauskohtaisesti huomioitavaksi ainakin osoitepalvelukielto (väestötietolaki 25 § 5 mom), suoramarkkinointikielto (henkilötietolaki 30 §) sekä turvakielto (väestötietolaki 25 § 4 mom).

Verohallinnon rekistereistä saatavat henkilötunnuksettomat kuolinpesän yhteyshenkilöt olisi suurimmassa osassa tapauksia mandollista tunnistaa nimen ja osoitteen perusteella väestötietojärjestelmästä automaattisen tietojenkäsittelyn menetelmillä niin, että luonnollisten henkilöiden henkilötunnukset saataisiin selvitettyä, minkä jälkeen yksiselitteisesti tunnistuneet kuolinpesän yhteyshenkilöt voitaisiin rekisteröidä väestötietojärjestelmään henkilötunnuksella.

Teoriassa on mandollista, että henkilön nimi- ja osoitetiedoissa olevat epätarkkuudet aiheuttaisivat väärän henkilön tunnistumisen ja rekisteröimisen väestötietojärjestelmään tietyn vainajan kuolinpesän yhteyshenkilöksi. Väestörekisterikeskus pitää kuitenkin henkilöiden nimen perusteella tapahtuvasta koneellisesta tunnistamisesta aiheutuvia mandollisia yksittäisiä virheitä painavampana tekijänä sitä, että yhteyshenkilön nimi- ja osoitetiedot saataisiin henkilötunnusten selvittämisen kautta pidettyä ajan tasalla väestötietojärjestelmän henkilötietojen normaalin ylläpitoprosessin puitteissa sekä ao. henkilöiden väestötietojärjestelmään merkityt tietojenluovutuskiellot huomioitua. Tunnistamisessa käytettävät tietokoneohjelmat voidaan laatia niin, että väärän tunnistamisen mandollisuus on äärimmäisen pieni.

Väestörekisterikeskus esittää täten oikeusministeriölle, että valmisteilla ole-vassa väestötietolain muutoksessa säädettäisiin, että Väestörekisterikeskus voi teknisin menetelmin selvittää väestötietojärjestelmästä kuolinpesän yhteyshenkilöiden henkilötunnukset, silloin kun henkilötunnuksia ei ole verohallinnon rekistereissä ja käyttää näin selvitettyjä henkilötunnuksia rekisteröitäessä vainajien kuolinpesien yhteyshenkilöitä väestötietojärjestelmään.

Milloin verohallinnon tunnuksettomien kuolinpesän yhteyshenkilöiden henkilötunnuksia ei voitaisi koneellisin menetelmin väestötietojärjestelmästä selvittää, vietäisiin väestötietojärjestelmään sellaisenaan verohallinnon toimittamat yhteyshenkilön nimi- ja osoitetiedot. Verohallinnon rekistereissä ei ole syntymäaikatietoja kuolinpesän yhteyshenkilöistä, joten syntymäaikaa ei tarvitse väestötietolaissa mainita väestötietojärjestelmään talletettavana tietona.

Kaupanvahvistajien ilmoitukset sekä sähköiset hakemukset

Väestörekisterikeskus pitää toimikunnan ehdotuksia kaupanvahvistajien ilmoitusten tiedonkulun tehostamiseksi sekä sähköisen asioinnin edistämiseksi kirjaamisasioissa kannatettavina.
7--m/t/bf
Kehityspäällikkö	Timo Salovaara

pWrapPolygonVertices8;7;(0,0);(0,20473);(9765,20473);(9765,21605);(21600,21605);(21600,0);(0,0);fBehindDocument1Ylijohtajan sijainen
1,
Yksikön johtaja	Lea Krohns